CELEX: 32021D0660
Language: lt
Date: 1618790400000
Title: Komisijos sprendimas (ES) 2021/660 2021 m. balandžio 19 d. kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (pranešta dokumentu Nr. C(2021) 2693)

2021 4 23   
               
               
                  LT
               
               
                  Europos Sąjungos oficialusis leidinys
               
               
                  L 140/10
               
            
         KOMISIJOS SPRENDIMAS (ES) 2021/660
         2021 m. balandžio 19 d.
         kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m.
         
            
               (pranešta dokumentu Nr. C(2021) 2693)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 19 d. Tarybos direktyvą 2009/132/EB dėl Direktyvos 2006/112/EB 143 straipsnio b ir c punktų taikymo, neapmokestinant galutinio tam tikrų prekių importo pridėtinės vertės mokesčiu (1), ypač į jos 53 straipsnio pirmą pastraipą,
         atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (2), ypač į jo 76 straipsnio pirmą pastraipą,
         kadangi:
         
                     (1)
                  
                  
                     Komisijos sprendimu (ES) 2020/491 (3) su paskutiniais pakeitimais, padarytais Sprendimu (ES) 2020/1573 (4), importuojamos prekės, reikalingos kovai su COVID-19 protrūkio padariniais, nuo importo muitų ir pridėtinio vertės mokesčio (PVM) atleidžiamos iki 2021 m. balandžio 30 d.;
                  
               
                     (2)
                  
                  
                     2021 m. kovo 3 d. Komisija pagal Sprendimo (ES) 2020/491 5 konstatuojamąją dalį konsultavosi su valstybėmis narėmis, ar tą laikotarpį reikia dar kartą pratęsti, ir po šių konsultacijų valstybės narės paprašė atleidimo laikotarpį pratęsti;
                  
               
                     (3)
                  
                  
                     pagal Sprendimą (ES) 2020/491 valstybių narių vykdomas importas padėjo valstybinėms organizacijoms arba valstybių narių kompetentingų institucijų patvirtintoms organizacijoms gauti reikiamų vaistų, medicininės įrangos ir asmeninių apsaugos priemonių, kurių trūksta. Iš prekybos tokiomis prekėmis statistinių duomenų matyti, kad importo apimtis mažėja, tačiau tebėra reikšminga. Visose valstybėse narėse pradėtas skiepijimas ir imtasi kitų priemonių siekiant užkirsti kelią viruso plitimui, tačiau užsikrėtusiųjų COVID-19 infekcija skaičius valstybėse narėse vis dar kelia pavojų visuomenės sveikatai. Kadangi vis dar pranešama apie prekių, reikalingų kovai su COVID-19 pandemija, trūkumą valstybėse narėse, Sprendime (ES) 2020/491 nustatytą atleidimo nuo importo muitų ir nuo PVM taikymo laikotarpį būtina pratęsti;
                  
               
                     (4)
                  
                  
                     todėl terminas, per kurį valstybės narės turi pranešti apie Sprendime (ES) 2020/491 nustatytų įsipareigojimų įvykdymą, taip pat turėtų būti pratęstas;
                  
               
                     (5)
                  
                  
                     pagal Reglamento (EB) Nr. 1186/2009 76 straipsnio pirmą pastraipą ir Direktyvos 2009/132/EB 53 straipsnio pirmą pastraipą 2021 m. kovo 25 d. dėl prašomo pratęsimo konsultuotasi su valstybėmis narėmis;
                  
               
                     (6)
                  
                  
                     todėl Sprendimas (ES) 2020/491 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (ES) 2020/491 iš dalies keičiamas taip:
            
                        1)
                     
                     
                        2 straipsnio įžanginė dalis pakeičiama taip:
                        „Ne vėliau kaip 2022 m. balandžio 30 d. valstybės narės Komisijai pateikia šią informaciją:“;
                     
                  
                        2)
                     
                     
                        3 straipsnio pirma pastraipa pakeičiama taip:
                        „1 straipsnis taikomas prekėms, kurios importuotos 2020 m. sausio 30 d. – 2021 m. gruodžio 31 d.“
                     
                  
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2021 m. balandžio 19 d.
            
               
                  Komisijos vardu
               
               Paolo GENTILONI
               
                  Komisijos narė
               
            
         
         
            (1)  OL L 292, 2009 11 10, p. 5.
         
            (2)  OL L 324, 2009 12 10, p. 23.
         
            (3)  2020 m. balandžio 3 d. Komisijos sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 103I, 2020 4 3, p. 1).
         
            (4)  2020 m. spalio 28 d. Komisijos sprendimas (ES) 2020/1573, kuriuo iš dalies keičiamas Sprendimas (ES) 2020/491 dėl importuojamų prekių, reikalingų kovai su COVID-19 protrūkio padariniais, atleidimo nuo importo muitų ir nuo PVM 2020 m. (OL L 359, 2020 10 29, p. 8).